[pic] | ΕΠΙΤΡΟΠΗ ΤΩΝ ΕΥΡΩΠΑΙΚΩΝ ΚΟΙΝΟΤΗΤΩΝ |

Βρυξέλλες, 16.9.2005

COM (2005) 434 τελικό

1999/0238 COD

ΓΝΩΜΟΔΟΤΗΣΗ ΤΗΣ ΕΠΙΤΡΟΠΗΣ

σύμφ ωνα με το άρθρο 251 παράγραφος 2, τρίτο εδάφιο, στοιχείο γ) της συνθήκης ΕΚ, επί των τροπολογιών του Ευρωπαϊκού Κοινοβουλίου στην κοινή θέση του Συμβουλίου σχετικά με την πρόταση

ΟΔΗΓΙΑ Σ ΤΟΥ ΕΥΡΩΠΑΙΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ

για την τροποποίηση για εικοστή δεύτερη φορά της οδηγίας 76/769/EOK του Συμβουλίου σχετικά με τους περιορισμούς κυκλοφορίας στην αγορά και χρήσεως μερικών επικινδύνων ουσιών και παρασκευασμάτων (φθαλικοί εστέρες στα παιχνίδια και τα προϊόντα παιδικής φροντίδας )

ΠΕΡΙ ΤΡΟΠΟΠΟΙΗΣΕΩΣ ΤΗΣ ΠΡΟΤΑΣΗΣ ΤΗΣ ΕΠΙΤΡΟΠΗΣ σύμφωνα με το άρθρο 250 παράγραφος 2 της συνθήκης ΕΚ

1. ΕΙΣΑΓΩΓΗ

Το άρθρο 251 παράγραφος 2, τρίτο εδάφιο, σημείο γ) της συνθήκης ΕΚ ορίζει ότι η Επιτροπή γνωμοδοτεί για τις τροπολογίες που προτείνονται από το Ευρωπαϊκό Κοινοβούλιο σε δεύτερη ανάγνωση. Η Επιτροπή αναπτύσει τη γνώμη της παρακάτω όσον αφορά τις τροπολογίες που προτείνονται από το Κοινοβούλιο.

2. ΙΣΤΟΡΙΚΟ

3. Ημερομηνία έγκρισης της απόφασης της Επιτροπής: 10 Νοεμβρίου 1999

4. Ημερομηνία διαβίβασης στο Κοινοβούλιο και το Συμβούλιο:10 Νοεμβρίου 1999

5. Γνωμοδότηση της Οικονομικής και Κοινωνικής Επιτροπής: 1η Μαρτίου 2000

6. Ημερομηνία γνωμοδότησης στο Κοινοβούλιο σε πρώτη ανάγνωση:6 Ιουλίου 2000

7. Ημερομηνία έγκρισης της κοινής θέσης: 4 Απριλίου 2005 (ομοφωνία)

8. Ημερομηνία γνωμοδότησης σε δεύτερη ανάγνωση: 5 Ιουλίου 2005

9. ΑΝΤΙΚΕΙΜΕΝΟ ΤΗΣ ΠΡΟΤΑΣΗΣ

Στις 10 Νοεμβρίου 1999 (COM (1999) 577/τελικό), η Επιτροπή υπέβαλε μια πρώτη πρόταση για την τροποποίηση της οδηγίας 76/769/ΕΟΚ με σκοπό την απαγόρευση της χρήσης έξι φθαλικών εστέρων σε παιχνίδια και προϊόντα παιδικής φροντίδας τα οποία μπαίνουν κατά τη χρήση στο στόμα παιδιών ηλικίας κάτω των τριών ετών.

Στις συζητήσεις που ακολούθησαν, το Συμβούλιο αποφάσισε να περιμένει τα αποτελέσματα μιας σειράς εκτενών αξιολογήσεων κινδύνου που είχαν ήδη δρομολογηθεί, στο πλαίσιο του κανονισμού (ΕΟΚ) 793/93 του Συμβουλίου για την αξιολόγηση και τον έλεγχο των κινδύνων από τις υπάρχουσες ουσίες. Από αυτές τις αξιολογήσεις κινδύνου προέκυψαν πλέον νέα επιστημονικά στοιχεία.

Εκτός από την πρόταση για μόνιμο περιορισμό, η Επιτροπή ενέκρινε το 1999 προσωρινά μέτρα στο πλαίσιο της απόφασης 1999/815/ΕΚ της Επιτροπής, βάσει του άρθρου 9 της οδηγίας 92/59/ΕΟΚ του Συμβουλίου, για την απαγόρευση της χρήσης 6 φθαλικών εστέρων σε παιχνίδια και προϊόντα παιδικής φροντίδας τα οποία μπαίνουν κατά τη χρήση στο στόμα παιδιών ηλικίας κάτω των τριών ετών. Η Επιτροπή ανανέωνε αυτές τις προσωρινές απαγορεύσεις με την παράταση της ισχύος της απόφασης 1999/815/ΕΚ σε τακτική βάση (ανά τρίμηνο/ ανά εξάμηνο). Τα κράτη μέλη θέσπισαν επίσης διάφορους περιορισμούς όσον αφορά τους φθαλικούς εστέρες σε παιχνίδια και προϊόντα παιδικής φροντίδας.

Για όλα τα εμπλεκόμενα μέρη, συμπεριλαμβανομένης της βιομηχανίας, η ασταθής νομική κατάσταση και η κατάτμηση της εσωτερικής αγοράς δημιουργούν δυσκολίες. Επομένως, πρέπει να δημιουργηθεί, το ταχύτερο δυνατόν, μια σταθερή νομική κατάσταση

10. ΓΝΩΜΗ ΤΗΣ ΕΠΙΤΡΟΠΗΣ ΓΙΑ ΤΙΣ ΤΡΟΠΟΛΟΓΙΕΣ ΤΟΥ ΕΥΡΩΠΑΙΚΟΥ ΚΟΙΝΟΒΟΥΛΙΟΥ

Τροπο λογίες που γίνονται δεκτές από την Επιτροπή

Η Επιτροπή μπορεί να δεχτεί πλήρως και τις 4 τροποποιήσεις που εγκρίθηκαν από το Ευρωπαϊκό Κοινοβούλιο. Είναι το αποτέλεσμα συμβιβασμού που επιτεύχθηκε μεταξύ του Ευρωπαϊκού Κοινοβουλίου και του Συμβουλίου με σκοπό την έκδοση της οδηγίας σε δεύτερη ανάγνωση. Οι τροπολογίες συμφωνούν με τους στόχους της πρότασης της Επιτροπής και διατηρούν την ισορροπία συμφερόντων που επιτεύχθηκε στην κοινή θέση.

Οι τροπολογίες στην κοινή θέση αφορούν κυρίως την επέκταση του περιορισμού των τριών φθαλικών εστέρων DINP, DIDP και DNOP σε όλα τα παιχνίδια που μπορούν να μπουν στο στόμα παιδιών. Επιπλέον, ο ορισμός των προϊόντων παιδικής φροντίδας διευρύνθηκε ώστε να περιλάβει τη λέξη "υγιεινή", και η Επιτροπή κλήθηκε να εξετάσει και άλλες εφαρμογές, ειδικότερα τις ιατρικές συσκευές.

Η επίτευξη συμβιβασμού διευκολύνθηκε από δύο δηλώσεις που έκανε η Επιτροπή κατά τη διάρκεια της ολομέλειας του Ιουλίου 2005 (πρβλ παράρτημα).

11. ΣΥΜΠΕΡΑΣΜΑ

Σύμφωνα με το άρθρο 250 παράγραφος 2 της συνθήκης ΕΚ, η Επιτροπή τροποποιεί την πρότασή της όπως καθορίζεται παραπάνω.

ΠΑΡΑΡΤΗΜΑ

Δηλώσεις της Επιτροπής:

Εγγραφο κατευθύνσεων (η σχετική δήλωση έγινε ήδη στο Συμβούλιο Ανταγωνιστικότητας στις 24 Σεπτεμβρίου 2004):

Μόλις εκδοθεί η οδηγία για τους περιορισμούς κυκλοφορίας στην αγορά και χρήσεως φθαλικών εστέρων σε παιχνίδια και προϊόντα παιδικής φροντίδας (22η τροποποίηση της οδηγίας 76/769/ΕΟΚ που αφορά περιορισμούς κυκλοφορίας στην αγορά και χρήσεως ορισμένων επικίνδυνων παρασκευασμάτων), η Επιτροπή, κατόπιν διαβουλεύσεων με εμπειρογνώμονες των κρατών μελών που είναι αρμόδιοι για τη διαχείριση της οδηγίας 76/769/ΕΟΚ και με τους ενδιαφερομένους, θα προετοιμάσει ένα έγγραφο κατευθύνσεων ώστε να διευκολύνει την εφαρμογή της οδηγίας. Το έγγραφο θα αφορά ιδίως τις διατάξεις σχετικά με τους περιορισμούς ορισμένων ουσιών σε παιχνίδια και προϊόντα παιδικής φροντίδας που προορίζονται για παιδιά ηλικίας, εφόσον πληρούν την προϋπόθεση ότι «μπορούν κατά τη χρήση από τα παιδιά να μπαίνουν στο στόμα τους», όπως ορίζεται στο παράρτημα της οδηγίας.

Στο πλαίσιο της εργασίας αυτής θα εξεταστούν θέματα που σχετίζονται με «προσβάσιμο» πλαστικοποιημένο υλικό και παιχνίδια «χειρός».

Αρωματικές ουσίες

Η Επιτροπή επιβεβαιώνει την πρόθεσή της να αντιμετωπίσει το ζήτημα των αρωματικών ουσιών στα παιχνίδια στο πλαίσιο της αναθεώρησης της οδηγίας για την ασφάλεια των παιχνιδιών. Το πλεονέκτημα είναι ότι θα προσδιοριστούν οι "αρωματικές ουσίες", θα εξεταστούν τα κατάλληλα μέτρα για την αντιμετώπιση των κινδύνων που έχουν προσδιοριστεί και θα εξασφαλιστεί συνοχή με τις λοιπές νομοθετικές διατάξεις της εν λόγω οδηγίας.